Andreas Claussen

Andreas Claussen (født 4. juli 1883 i Trondheim, død 24. oktober 1957 samme sted) var en høyesterettsadvokat, riksmeklingsmann«Riksmeklingsmannen» . Riksmekleren. Besøkt 4. april 2014. og idrettsleder. Videre var han aktiv i Venstre, og var medlem i Trondheim bystyre i 1929–1931.Herrem, Terje. «Andreas Claussen». I: Helle, Knut. Norsk biografisk leksikon. Oslo: Kunnskapsforlaget. Besøkt 4. april 2014

Claussen var blant de fremste skrankeadvokatene i mellomkrigstida, og dessuten i årene etter andre verdenskrig. Like etter at krigen kom til Norge, oppnevnte Johan Cappelen, fylkesmannen i Sør-Trøndelag, Andreas Claussen til leder for et midlertidig administrasjonsorgan. Han ble avsatt av nazistene samme høst, men fortsatte advokatpraksisen sin. Han deltok også i den sivile motstandsbevegelsen i Trondheim fram til han ble arrestert i 1942, og satt i Falstad fangeleir og etterhvert på Grini fangeleir fram til frigjøringa i mai 1945.

I tillegg til å være president i Norges Skøiteforbund (NSF) som representant fra Trondhjems Skøiteklub så hadde han kontinuerlige verv for NSF 1913–1921, samt at han var medlem av NSFs første lovkomité, Lovkomitéen av 1916 sammen med Yngvar Bryn og komitélederen Martinus Lørdahl. Han var varamedlem til International Skating Unions styre i perioden 1921–1925.

Claussen ble utnevnt til kommandør med stjerne av St. Olavs Orden i 1935.

 Referanser 

 Eksterne lenker 



Kategori:Riksmeglingsmenn
Kategori:Presidenter i Norges Skøyteforbund
Kategori:Kommandører med stjerne av St. Olavs Orden
Kategori:Artikler i skøytesportprosjektet
Kategori:Fødsler i 1883
Kategori:Dødsfall i 1957
Kategori:Norske advokater
Kategori:Fanger på Grini fangeleir